
На основу члана 7.-9. Посебног колективног уговора за здравствене установе чији је оснивач Република Србија, Аутономна покрајина и јединица локалне самоуправе (Службени гласник РС бр.96/19)  и Кадровског плана 112-01-64/2022-02, од 10.10.2022. године,   вд директор Дома здравља“Maли Зворник“ расписује:
О   Г   Л   А   С

За пријем у радни однос на ОДРЕЂЕНО време са пуним радним временом за радно место Медицинске сестре/техничара у амбуланти –  1 извршилац

· За пријем у радни однос на одређено време- због повећаног обима посла– један извршилац  – за рад у Служби опште медицине са хитном медицинском помоћи, кућним лечењем и негом и поливалентном патронажом


Услови:
· Завршен медицинска школа - четврти степен
· Положен стручни испит
·  Лиценца
· Најмање шест месеци радног искуства у наведеном звању

Кандидат је дужан да уз пријаву на оглас достави следећа документа :
-Пријаву на оглас 
- биографија (СВ)
- оверена фотокопија личне  карте или копију очитане личне карте
-оверену фотокопију дипломе 
-оверену фотокопију уверења о положеном стручном испиту
-извод из матичне књиге рођених
-извод из матичне књиге венчаних ако је дошло до промене презимена
-уверење о држављанству
- лиценца
- доказ о радном искуству.

Опис посла:
· у тиму са докторима медицине и другима или самостално, спроводи превентивне и куративне мере, по налогу доктора медицине или доктора медицине специјалисте у установи и на терену; 
· врши припрему болесника и асистира лекару при интервенцијама; 
·  учествује у пријему болесника и обавештава лекара о стању пацијента;
· припрeмa пацијента зa дијагностичко терапијске прoцeдурe;
· припрeмa просторије, oпрeму и урeђaje зa рaд и распрема на крају рада;
· обавља послове функционалне диjaгнoстике (EКГ, oдрeђивaњe шећера у крви и др.) и врши антропометријска мерења и мерење тензије;  
· врши дезинфекцију и стeрилизaциjу мaтeриjaлa и инструмeнaтa;
· правилно одлаже медицински отпад;
· спроводи терапијске процедуре по налогу лекара;
· обавља пријем и тријажу пацијената и заказује посете;
· прима позиве на телефону за хитне интервенције и координира радом и усмерава све екипе хитне помоћи на терену, усмерава најближу екипу према месту интервенције и прати кретања екипа хитне помоћи на целом подручју територијалне надлежности;
· у хитним случајевима пружа прву помоћ унесрећенима на месту догађаја и у транспорту и прати болесника и надзире га за време превоза до здравствене установе или куће ради даљег лечења;
· врши вакцинацију према програму имунизација и епидемиолошким индикацијама, а по налогу доктора медицине, односно доктора медицине специјалисте одговарајуће гране медицине;
· иде у кућне посете;
· спроводи здравствено васпитни рад у оквиру тимског рада у амбуланти и на терену;
· фактурише услуге за потребе електронске фактуре према РФЗО-у у складу са номенклатуром;
· исправља накнадно оспорене фактурисане услуге настале личном грешком приликом уноса;
· заказује превентивне и куративне прегледе;
· врши контролу хигијене простора;
· формира радни распоред лекара у интегрисаном здравственом информационом систему
· наплаћује партиципацију;
· обавља и друге послове у оквиру своје струке по налогу непосредног и/или вишег руководиоца 
· за свој рад одговара Одговорној медицинској сестри/техничару службе, Главној сестри/техничару Дома здравља, Начелнику службе и/или вишем руководиоцу.

Рок за подношење пријава је 8 дана од дана објављивања на  web сајту Дома здравља „Мали Зворник“.
Оглас ће бити објављен на web сајту Националне службе за запошљавање и сајту Дома здравља „Мали Зворник“.
Пријаве се подносе на адресу : Дом здравља „Мали Зворник“ ул. Рибарска 25, 15318 Мали Зворник, или у управу  сваког радног дана од 7 до 15 часова.
Неблаговремене и непотпуне пријаве се неће разматрати.
Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.
Кандидати који испуњавају услове из огласа могу бити позвани на разговор ради пружања додатних података који могу бити важни за одлуку о пријему (претходно искуство о раду, додатно образовање или оспособљеност, дужина трајања школовања и сл.).

У Малом Зворнику, дана 16.06.2026.године.

								    ВД  Д и р е к т о р , 
                                                                               Валентина Ристић, дипл економиста

